**Α ΓΥΜΝΑΣΙΟΥ**

**ΝΕΟΕΛΛΗΝΙΚΗ ΓΛΩΣΣΑ**

**3η ΕΝΟΤΗΤΑ**

**ΘΕΩΡΙΑ**

**Πε ρ ι γ ρ α φ ή**

 **Περιγραφή**είναι η αναπαράσταση με λόγο (γραπτό ή προφορικό) χώρων, προσώπων, αντικειμένων, φαινομένων κ.λπ.

**Βασικά χαρακτηριστικά / στοιχεία της περιγραφής:**

• Η περιγραφή ως είδος κειμένου συνδέεται κυρίως με το **χώρο**(δηλαδή τα περιγραφικά κείμενα οργανώνονται με άξονα το χώρο).

• Η περιγραφή ακολουθεί πορεία **από το γενικό**(γενικές εικόνες) **στο ει- δικό**(λεπτομερειακές εικόνες).

• Το σημείο περιγραφής μπορεί να κινείται ή να είναι σταθερό, όταν ο συγγραφέας μένει ακίνητος και από εκεί περιγράφει το χώρο.

• Η **γλώσσα**της περιγραφής χαρακτηρίζεται από **σαφήνεια**, **ακρίβεια**, **ζωντάνια**και

**παραστατικότητα**, που επιτυγχάνονται με τη χρήση πολλών **επιθέτων**.

• Στα περιγραφικά κείμενα κυριαρχεί ο **ενεστώτας**, τα εξακολουθητικά και τα βοηθητικά ρήματα (είμαι, έχω).

• Η περιγραφή μπορεί να είναι:

– υποκειμενική (π.χ. λογοτεχνικά κείμενα)

– αντικειμενική (π.χ. επιστημονικά κείμενα)

**Είδη περιγραφής**

         **χώρου / τοπίου / κτιρίου**

         **αντικειμένου**

         **προσώπου / ατόμου**

         **λειτουργίας / διαδικασίας για την**

         **κατασκευή ή τη χρήση αντικειμένου**

**Περιγραφικά κείμενα συναντούμε:**

• σε πρακτικούς οδηγούς (π.χ. τουριστικός οδηγός)

• σε εφημερίδες

• σε περιοδικά

• σε ενημερωτικά φυλλάδια

• σε διαφημιστικά φυλλάδια

• σε έντυπα για την κατασκευή, τη λειτουργία ή τη χρήση ενός αντικειμένου (συσκευής, παιχνιδιού κ.λπ.)

• σε σχολικά εγχειρίδια

• σε καταλόγους μουσείων

• σε επίσημα έγγραφα

**Αφ ή γ η σ η**

 **Αφήγηση**είναι η προφορική ή γραπτή παρουσίαση ενός γεγονότος ή μιας σειράς γεγονότων, πραγματικών ή φανταστικών (επινοημένων).

**Βασικά χαρακτηριστικά / στοιχεία της αφήγησης:**

Η αφήγηση οργανώνεται με άξονα το **χρόνο**, αλλά οι καταστάσεις συν- δέονται αιτιολογικά μεταξύ τους.

• Η αφήγηση οργανώνεται με βάση την εξής δομή:

**Α.**Πληροφορίες για τους ήρωες, το χώρο, το χρόνο και την κατάσταση από την οποία ξεκινά η αφήγηση

**Β.**Η εξέλιξη της αφήγησης και η έκβασή της

**Γ.**Η λύση: η κρίση του αφηγητή για το νόημα της ιστορίας

• Κύριος χρόνος της αφήγησης είναι ο **αόριστος**, αλλά χρησιμοποιείται και ο παρατατικός και οι εξακολουθητικοί χρόνοι.

• Η **γλώσσα**της αφήγησης χαρακτηρίζεται από τη χρήση **συνδετικών λέξεων**και **φράσεων**που δείχνουν τη χρονική σειρά των γεγονότων (έπειτα, ύστερα, κατά τη διάρκεια) και την αιτιολογική σχέση μεταξύ τους(επειδή, καθώς, για το λόγο αυτό).

**Είδη αφήγησης**

         **Αφήγηση πραγματικών γεγονότων**

         **Αφήγηση φανταστικών γεγονότων**

         **Ιστορική αφήγηση**

         **Μυθοπλαστική αφήγηση**

         **Ρεαλιστική αφήγηση**

**Επιχειρηματολογία**

         **Επιχείρημα**ονομάζεται κάθε λογικός συλλογισμός ή σειρά συλλογισμών που χρησιμοποιούμε για να υποστηρίξουμε τις θέσεις μας ή για να αντικρούσουμε τις θέσεις κάποιου άλλου και να καταλήξουμε σε ένα αιτιολογημένο συμπέρασμα.

✔ Η χρήση επιχειρημάτων βοηθάει:

• να καταλάβουμε ποιες θέσεις είναι ορθότερες ή σημαντικότερες από άλλες

• να πείσουμε τους άλλους για την ορθότητα των θέσεών μας.

**Στοιχεία του επιχειρήματος και μελέτη επιχειρημάτων**

   Επιχειρήματα χρησιμοποιούμε σε καθημερινές συζητήσεις και διαλόγους, σε διαπραγματεύσεις, σε επίσημα κείμενα, σε άρθρα εφημερίδων, σε επιστημονικά κείμενα κ.λπ.

 Όταν συνθέτουμε ένα επιχειρηματολογικό κείμενο, ακολουθούμε συνήθως την εξής δομή:

**Α. Εισαγωγή:**εκφράζουμε τη θέση μας για ένα θέμα

**Β. Δεδομένα:**χρησιμοποιούμε επιχειρήματα και τεκμήρια (αποδείξεις) για να στηρίξουμε τη θέση μας

**Γ. Ανασκευή:**αντικρούουμε αντίθετες θέσεις-επιχειρήματα

**Δ. Κατάληξη:**εκφράζουμε την τελική μας θέση, το συμπέρασμα ή τις προϋποθέσεις-συνθήκες που πρέπει να υπάρχουν για να ισχύσει η θέση αυτή.

**Π ε ρ ί λ η ψ η**

 **Περίληψη**είναι η σύντομη απόδοση του περιεχομένου ενός κειμένου ή προφορικού λόγου.

 Μαθαίνουμε να γράφουμε περίληψη, να συμπυκνώνουμε δηλαδή το λόγο μας κρατώντας μόνο τις αναγκαίες πληροφορίες:

• για να καλύψουμε πρακτικές ανάγκες (π.χ. σύντομες ειδήσεις στο ραδιόφωνο ή την τηλεόραση, μικρές αγγελίες, ανακοινώσεις),

• για να κατανοούμε εύκολα και γρήγορα ένα σύντομο κείμενο ή μήνυμα,

• για να έχει ο λόγος μας (προφορικός ή γραπτός) συνοχή, ακρίβεια και σαφήνεια.

**Τα στάδια γραφής της περίληψης**

1. Διαβάζουμε τον τίτλο του κειμένου.

2. Κάνουμε προσεκτική ανάγνωση όλου του κειμένου.

3. Εντοπίζουμε το θεματικό κέντρο (θέμα, κεντρικό νόημα) του κειμένου.

4. Διαβάζουμε το κείμενο δεύτερη φορά, παρακολουθώντας τη σειρά των γεγονότων ή των ιδεών.

5. Μελετούμε κάθε παράγραφο χωριστά, για να διαπιστώσουμε τα επιμέρους θέματα που αναπτύσσονται.

6. Σημειώνουμε τις λέξεις-κλειδιά κάθε παραγράφου.

7. Γράφουμε έναν πλαγιότιτλο για κάθε παράγραφο, στηριζόμενοι στις λέξεις-κλειδιά.

**8. Γράφουμε την περίληψη, προσέχοντας**:

• να ξεκινήσουμε είτε με αναφορά στο κείμενο και το συγγραφέα είτε απευθείας

• να καταγράψουμε μόνο τις αναγκαίες πληροφορίες (θέματα, νοήματα), αναπτύσσοντάς τις αναλογικά με το αρχικό κείμενο

• να χρησιμοποιήσουμε πληροφοριακό ύφος χωρίς να σχολιάζουμε το κείμενο

• τη συνοχή του κειμένου μας και την ομαλή ροή των πληροφοριών, χρησιμοποιώντας τις κατάλληλες συνδετικές λέξεις και φράσεις

• να εφαρμόζουμε τους γλωσσικούς κανόνες (ορθογραφία, στίξη, σύνταξη, λεξιλόγιο)

• να τηρήσουμε το όριο των λέξεων που έχει δοθεί.

**ΑΣΚΗΣΕΙΣ ΓΙΑ ΤΗΝ ΠΕΡΙΓΡΑΦΗ**

      **Πάνω από το Αιγαίο**

    Η θάλασσα ήταν γαλήνια και λαμποκοπούσε από τ’ αναρίθμητα διαμάντια των ακτίνων του ήλιου. Μικρές ψαρόβαρκες μ’ άσπρα πανιά την αυλάκωναν σ’ όλες τις κατευθύνσεις. Βλέπαμε μικρά ξερονήσια ψημένα απ’ τον ήλιο κι αριστερά μας έναν ωραίο κόλπο με χαμηλές βουνοσειρές. Ανάμεσα σ’ αυτές και στα ξερονήσια σχηματιζόταν ένας θαλάσσιος διάδρομος, μια γλαυκή λεωφόρος όπου διασταυρώνονταν μικρά καΐκια. Το χρώμα της θάλασσας ήταν ονειρικά γαλανό, όπως όταν την κοιτάζει κανένας από το φεγγίτη ενός βυθισμένου υποβρυχίου. Κοντά στις ακρογιαλιές άσπριζαν κάτω από την επιφάνεια των νερών οι ξέρες. Βρισκόμαστε στο σουνιακό ακρωτήριο. Τα στρογγυλά πεύκα του φαίνονταν μικροσκοπικά σαν τα δέντρα των παιδικών παιχνιδιών, μερικές τέντες κατασκηνώσεων έδιναν την εντύπωση πεταλίδων και οι διασκορπισμένες εδώ κι εκεί επαύλεις έκαναν μικρούς άσπρους κύβους μέσα στην πρασινάδα. Δεξιά μας βλέπαμε τώρα τον αρχαίο ναό του Ποσειδώνος, που στεφανώνει το ακρωτήριο, σαν ένα μεγάλο παραλληλόγραμμο, που στο μέσο του οι άσπρες κολόνες ήταν παραταγμένες σαν στρατιωτάκια.

*Κώστας Ουράνης, Ταξίδια: Ελλάδα*

|  |
| --- |
| Είδος περιγραφής |
| Χρόνος ρημάτων |
| Σημείο περιγραφής(κινητό- ακίνητοΕιδικό-γενικό) |
| Είδος κειμένου που μπορείνα βρίσκεται |

**Περιγραφή της λύρας**



        Η λύρα, σε σχήμα μισού αυγού κομμένου κατακόρυφα, είχε στο κάτω μέρους της μια ξύλινη προεξοχή απ’ όπου περνούσε ένα κυκλικό μικρό λουράκι από ξερό δέρμα κατσίκας. Από το σημείο αυτό δενόντουσαν οι τρεις χορδές που συρόντουσαν στο επίπεδο καπάκι της λύρας και κατέληγαν σ’ ένα μικρό αχλαδοειδές σχήμα, τριγώνου στη κορυφή των στριφταλιών, που ήσαν μπηγμένα από το πίσω μέρος και εξήρχοντο στην ορθή επιφάνεια, απ’ όπου εδένονταν και εχουρδίζονταν οι χορδές. Τα στριφτάρια ήσαν από σκληρό ξύλο για να αντέχουν στο δυνατό σφίξιμο των χορδών.

Στο μέσον του καπακιού στο μεγαλύτερο βάθος της λύρας, υπήρχαν δύο ημίκυκλα ανοίγματα σε απόσταση 2,5 εκατοστών. Μεταξύ αυτών τοποθετούσαν τον “καβαλάρη”, το “μαγάδιον” κατά τους αρχαίους. Πάνω στον κυρτώμενο καβαλάρη αγκίζανε συμμετρικά οι τρεις χορδές. Τα δύο στηρίγματα του καβαλάρη επάνω στο καπάκι τα έλεγαν “πατητήρες».

|  |
| --- |
| Είδος περιγραφής |
| Χρόνος ρημάτων |
| Σημείο περιγραφής(κινητό- ακίνητοΕιδικό-γενικό) |
| Είδος κειμένου που μπορείνα βρίσκεται |

**Οι Εύζωνες**

       Σήμερα, οι άνδρες της Προεδρικής Φρουράς φέρουν την ίδια στολή σε ένδειξη σεβασμού στην εθνική μας παράδοση και τους ήρωες των αγώνων του έθνους. Αποτελείται από τη φουστανέλα, τον υποδήτη (πουκάμισο, με μεγάλο άνοιγμα μανικιών), τη φέρμελη (μάλλινο γιλέκο ), τους κνημιοδέτες, τις μάλλινες κάλτσες (δύο για το κάθε πόδι), τη ζώνη ανασπάστου (συγκρατεί τις μάλλινες κάλτσες), τη ζώνη λουστρινίου με φυσιγγιοθήκες, τα γαλανόλευκα κρόσσια, το φάριο (το καπέλο) με τον μεταξωτό φύσανο και το εθνόσημο στο κέντρο και τα τσαρούχια.Η φουστανέλα με τις 400 πιέτες, οι οποίες συμβολίζουν τα χρόνια της σκλαβιάς, έχει δύο φύλλα και φτιάχνεται από λευκό χασέ 30 μέτρων. Την ώρα της μάχης, λειτουργούσε και σαν αλεξίσφαιρο, μιας και το βόλι δεν μπορούνε να διαπεράσει τις πολλές πιέτες, και καρφωνότανε σ’ αυτές με αποτέλεσμα να μην πληγώνεται ο Εύζωνος.

|  |
| --- |
| Είδος περιγραφής |
| Χρόνος ρημάτων |
| Σημείο περιγραφής(κινητό- ακίνητοΕιδικό-γενικό) |
| Είδος κειμένου που μπορείνα βρίσκεται |

**Αγριόγιδο**

             Είναι είδος εξειδικευμένο στη ζωή των βουνών –όπως και η γίδα– με την οποία δεν έχει καμία συγγένεια. Το μακρύ χειμερινό τρίχωμα, τα δυνατά πόδια που καταλήγουν σε δύο ευκίνητες χηλές, η εξαιρετικά μεγάλη καρδιά (μεγαλύτερη από την ανθρώπινη!), είναι όλα προσαρμογές στο μεγάλο υψόμετρο. Ξεχωρίζει εύκολα από τα όμοια με γάντζους κέρατα και από τις σκούρες γραμμώσεις στο άσπρο μέτωπο, που σχηματίζουν ένα μοναδικό για κάθε άτομο σχέδιο και βοηθούν τα αγριόγιδα να αναγνωρίζονται μεταξύ τους. Το καλοκαίρι είναι εύκολο να συναντήσει κανείς, ανάμεσα στις αλπικές κορυφές του Ολύμπου, κοπάδια 3-15 θηλυκών και νεαρών. Τα αρσενικά κυκλοφορούν μόνα και σφυρίζουν όταν αντιληφθούν κίνδυνο. Συνήθως, συναντάμε αγριόγιδα κοντά σε γκρεμούς, όχι γιατί δεν μπορούν να ζήσουν σε ένα ομαλό βουνό, αλλά επειδή βρίσκουν στους γκρεμούς καταφύγιο από τους θηρευτές. Για τα αγριόγιδα του Ολύμπου, ο άνθρωπος είναι πολύ πιο επικίνδυνος από το λύκο, το φυσικό εξολοθρευτή τους. Είναι χαρακτηριστικό ότι στον Όλυμπο ζουν μόλις 100 περίπου αυστηρά προστατευόμενα αγριόγιδα, ενώ στις Άλπεις υπάρχουν 380.000 αγριόγιδα που θεωρούνται νόμιμα θηράματα και κυνηγιούνται με μέτρο.

*Θεσσαλονίκη: Μια οικοτουριστική αφετηρία,*

*Οικοτουρισμός στην Ελλάδα*

**Να καταγράψεις τα επίθετα που χρησιμοποιεί ο συγγραφέας του κειμένου για να περιγράψει το αγριόγιδο.**

**ΑΣΚΗΣΕΙΣ ΓΙΑ ΤΗΝ ΑΦΗΓΗΣΗ**

**Αρχαία Ιστορία, Αλέξανδρος. η κατάκτηση της ανατολής**

             Στα 336 π.Χ., μετά τη δολοφονία του Φιλίππου, ο πρωτότοκος γιος του Αλέξανδρος γίνεται βασιλιάς της Μακεδονίας σε ηλικία είκοσι ετών.Μόλις καταλαμβάνει το θρόνο της Μακεδονίας ο Αλέξανδρος, συγκαλεί ξανά το Συνέδριο της Κορίνθου. Ονομάζεται από αυτό «στρατηγός αυτοκράτορας» των Ελλήνων. Κατόπιν τακτοποιεί με ταχύτητα τις πολιτικές εκκρεμότητες στην Ελλάδα και απερίσπαστος αρχίζει να προετοιμάζει την εκστρατεία εναντίον της Περσίας. Από το 336 π.Χ. βασιλιάς της Περσίας ήταν ο Δαρείος ο Γ’ ο Κοδομανός, ικανός ηγέτης, ο οποίος προσπαθεί να αναδιοργανώσει το περσικό κράτος. Ο Αλέξανδρος, γνωρίζοντας τις δυσχέρειες του Δαρείου, επιταχύνει την εκστρατεία. Ξεκινά από την Πέλλα το 334 π.Χ. με μία μέτρια στρατιωτική δύναμη που δεν ξεπερνούσε τους 40.000 άνδρες. Διαβαίνει τον Ελλήσποντο και αντιμετωπίζει σε πρώτη φάση τους Πέρσες στον Γρανικό ποταμό (334 π.Χ.). Οι Πέρσες ηττώνται και ο Αλέξανδρος γίνεται κύριος της Μικράς Ασίας. Η δεύτερη σύγκρουση ανάμεσα στο στρατό του Αλέξανδρου και τους Πέρσες πραγματοποιείται στην πεδιάδα της Ισσού (333 π.Χ.). Οι Έλληνες νικούν και πάλι. Οι Πέρσες με τον ηττημένο Δαρείο υποχωρούν στα ενδότερα του κράτους τους και ο Αλέξανδρος, αφού καταλαμβάνει τη Φοινίκη, εισβάλλει στην Αίγυπτο.Εκεί ιδρύει την πρώτη από τις πόλεις, στις οποίες θα δώσει το όνομά του, την Αλεξάνδρεια.

|  |
| --- |
| Ήρωας/ήρωες |
| Χώρος |
| Χρόνος |
| Χρόνος ρήματοςΧρονική σειρά |
| Είδος αφήγησης |
| Συνδετικές λέξεις |

**Σχολική εφημερίδα**



               Το σχολείο μου ανέλαβε μια σημαντική πρωτοβουλία στα πλαίσια  του περιβαλλοντικού προγράμματος που υλοποιείται τη φετινή σχολική χρονιά, τη δενδροφύτευση  καμένης πλαγιάς  κοντά στη μονή της Πεντέλης. Ένα πρωινό βρεθήκαμε στο συγκεκριμένο χώρο, όπου επικρατούσε ένα σκηνικό καταστροφής , παντού μαυρίλα και θάνατος. Αμέσως πιάσαμε δουλειά .   Κάποιοι αρχίσαμε να σκάβουμε λάκκους , άλλοι κουβαλούσαν τα μικρά δεντράκια . Μετά την προετοιμασία του εδάφους προχωρήσαμε στη δενδροφύτευση. Λίγο μετά το μεσημέρι η αποστολή μας ολοκληρώθηκε. Κατάκοποι αλλά χαρούμενοι επιστρέψαμε στα σπίτια μας. Φαντάζομαι τη νέα εικόνα της πλαγιάς μετά από καιρό: πνιγμένη στο πράσινο, και πάλι ζωντανή!!

|  |
| --- |
| Ήρωας/ήρωες |
| Χώρος |
| Χρόνος |
| Χρόνος ρήματοςΧρονική σειρά |
| Είδος αφήγησης |
| Συνδετικές λέξεις |

**ΝΑ ΔΕΙΤΕ ΤΑ ΒΙΝΤΕΟ ΓΙΑ ΤΗΝ ΚΑΤΑΣΤΡΟΦΗ ΤΟΥ ΠΕΡΙΒΑΛΛΟΝΤΟΣ**

<https://www.youtube.com/watch?v=saeO570eot4&feature=emb_logo>

<https://www.youtube.com/watch?v=hdYjmFSn5qk&feature=emb_logo>

**ΑΣΚΗΣΕΙΣ ΓΙΑ ΤΗΝ ΠΕΡΙΛΗΨΗ**

**Το κλίμα της Γης**

          Το κλίμα της Γης αλλάζει τα τελευταία χρόνια και οι αλλαγές αυτές φαίνεται ότι θα είναι μεγάλες στα επόμενα 50 έως 100 έτη. Τα αίτια των κλιματολογικών αλλαγών είναι πολλά, με **σπουδαιότερο**την αύξηση της μέσης θερμοκρασίας από 3 έως 5 βαθμούς Κελσίου για τα επόμενα εκατό χρόνια . Η αύξηση αυτή θα λιώσει ένα ποσοστό από πάγους στους δύο πόλους της Γης και η στάθμη του νερού στις θάλασσες θ’ ανεβεί και επομένως θα πνίξει πόλεις, παραλίες, δάση και ό,τι άλλο υπάρχει στις ακτές.

            Σε μερικές περιπτώσεις η ζημιά που θα προκληθεί θα είναι τεράστια, όπως π.χ. πολλά μικρά νησιώτικα κράτη στον Ειρηνικό Ωκεανό περίπου θα σβήσουν από το χάρτη, πάνω από τις μισές βιομηχανικές εγκαταστάσεις σε χώρες όπως Ιαπωνία, Βιετνάμ, Ινδονησία, Ταϊλάνδη ,και..σε άλλες χώρες της Ασίας, θα κινδυνεύσουν, διότι είναι εγκατεστημένες σε επίπεδες παραθαλάσσιες περιοχές.

            Μια άλλη επίπτωση των κλιματολογικών συνθηκών αφορά στη μείωση των βροχοπτώσεων. Η Αφρική θα πληγεί περισσότερο από κάθε άλλη ήπειρο. Ακολουθεί η Ευρώπη και συγκεκριμένα η Νότια Ευρώπη, όπου η μείωση θα είναι γύρω στα 20% το χειμώνα και 30% το καλοκαίρι. Τέλος, αναμένεται ότι παρόμοια φαινόμενα θα πλήξουν την Αυστραλία, το Τέξας των Η.Π.Α., και άλλες περιοχές του κόσμου.

           Οι πιο πάνω κλιματολογικές αλλαγές θα έχουν σοβαρές επιπτώσεις στην υγεία μας. Θα έχουμε έξαρση της ελονοσίας και επέκταση σε περιοχές που μέχρι τώρα δεν επλήττοντο από αυτήν, όπως στις Μεσογειακές χώρες, στο Τέξας των Η.Π.Α. και αλλού. Επίσης θα έχουμε επιδείνωση των κρουσμάτων κίτρινου πυρετού, αλλά και άλλων ασθενειών.

                          Αφιέρωμα της [GREENPAGE](http://www.greenpeace.org/greece/el/) για την Παγκόσμια Ημέρα Περιβάλλοντος

(Διασκευή)

**ΕΡΩΤΗΣΕΙΣ**

**1)Ποιες συνέπειες θα  υπάρχουν στη γη από την αλλαγή στο κλίμα ,σύμφωνα με το κείμενο;

2) Γράψε την περίληψη στο παραπάνω κείμενο.(40-50 λέξεις)**

**3) Αφού καταγράψεις τα ρήματα της 2ηςπαραγράφου να τα μεταφέρεις στον Παρατατικό.**

**4) Σε μια επιστολή σου  προς τον Δήμαρχο της περιοχής σου να κάνεις τις προτάσεις σου σχετικά με τις ενέργειες που μπορεί να κάνει ο «Δήμος» για να προστατεύσει το περιβάλλον και να βελτιώσει την εικόνα της πόλης.**

**ή**

**Σε μια επιστολή προς ένα φίλο να αφηγηθείτε ένα περιστατικό από ένα ταξίδι σας στη φύση. Μπορείτε να στηριχτείτε στην δομή:**

**Α) Τόπος – Χρόνος**

**Β) Πρόσωπα – «ήρωες»**

**Γ) Το πρόβλημα – ο στόχος**

**Δ) Η δράση – τα αποτελέσματα**

**Ε) Η λύση**

**5)Βρες τα συνώνυμα των λέξεων του κειμένου:
Λύσε το σταυρόλεξο**!

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  1Μ  |   |   |   |   |   |   |   |   |   |   |   |   |   |   |   |   |   |   |
| Ε  |   |   |   |   |   |   |  2Μ  |   |   |   |   |   |   |   |   |   |   |   |
|  3Τ  | Ε  | Ρ  |  Α |  Σ |  Τ |  Ι |  Ε |  Σ |   |   |   |   |   |   |   |   |   |   |
| Α  |   |   |   |   |   |   | Τ  |   |   |   |   |   |   |   |   |   |   |   |
| Β  |   |  4Π  |   |   |   |   |  Α |   |   |   |  5Σ  |   |   |   |   |   |   |   |
| Ο  |   | Α  |   |   |   |   |  Β |   |   |   | Η  |   |   |   |  6Β  |   |   |   |
| Λ  |   | Ρ  |   |   |   |   | Α  |   |   |   | Μ  |   |   |  7Β  | Λ  | Α  | Β  |  Η |
| Η  |   |  8 Α |  Π | Ο  | Τ  | Ε  | Λ  | Ε  |  9 Σ | Μ  | Α  |   |   |   | Α  |   |   |   |
|   |   |  Λ |   |   |   |   | Λ  |   |  Υ |   | Ν  |   |   |   | Π  |   |   |   |
|   |   | Ι  |   |   |   |   | Ω  |   | Ν  |   | Τ  |   |   |   | Τ  |   |   |   |
|   |   | Α  |   |   |   |   |   |  10 Π | Ε  | Ρ  | Ι  | Μ  | Ε  |  Ν | Ω  |   |   |   |
|   |   |   |   |   |   |   |   |   | Π  |   | Κ  |   |   |   |   |   |   |   |
|   |   |   |   |   |   |   |   |   | Ω  |   | Ο  |   |   |   |   |   |   |   |
|   |   |   |   |   |   |   |   |   | Σ  |   | Σ  |   |   |  |  |  |  |  |

**ΟΡΙΖΟΝΤΙΑ**

**3.** μεγάλες

**7.** ζημιά

**8.** επίπτωση

**10.** αναμένω

**ΚΑΘΕΤΑ**

**1.** αλλαγή

**2.** αλλάζω

**4.** ακτή

**5.** σπουδαίος

**6.** πλήττω

**9.** επομένως

**ΑΣΚΗΣΗ**

#### ****«Με λένε Χρήστο και προσέχω το περιβάλλον»****

«Μαμά, μαμά. Φέρε κι άλλα τσιπς, τελείωσαν». φώναξε ο Χρήστος από τον καναπέ. Μόλις έπεσε το σήμα των ειδήσεων ο Χρήστος στραβομουτσούνιασε, πήρε το τηλεκοντρόλ –οι δίπλες της κοιλίτσας του τρεμόπαιξαν και άλλαξε το κανάλι. Έκανε λίγο ζάπιγκ, δε βρήκε τίποτα ενδιαφέρον, και έφυγε από το σαλόνι αφήνοντας την τηλεόραση ανοιχτή. Μια πολική αρκούδα στη μέση ενός κομματιού πάγου κοιτούσε λυπημένα από το γυαλί.

Ο Χρήστος εισέβαλε στην κουζίνα, άρπαξε το μπολ με τα τσιπς που μόλις τα είχε σερβίρει η μαμά του, άνοιξε το ψυγείο και άρχισε να χαζεύει:

«Σοκολατούχο δεν έχει; Ούτε κόκα κόλα;»

«Υπάρχει και νεράκι του Θεού, Χρήστο μου» είπε η μαμά αναστενάζοντας.

«Φράουλες δεν έχει;»

«Φράουλες χειμωνιάτικα; Πού το είδες αυτό πάλι;»

«Είχε στο σπίτι του Λευτέρη. Είχαν σου λέω. Και πεπόνι».

«Και πισίνα έχουν και ας έχουμε τη θάλασσα δίπλα μας».

«Τι λες; Τέλεια πισίνα έχουν! Μακάρι να ’χαμε κι εμείς».

Ο Χρήστος μιλούσε ακουμπώντας στην πόρτα του ψυγείου. Ακόμη δεν είχε αποφασίσει τι θα έπαιρνε από μέσα. Τελικά την έκλεισε και πήγε στο δωμάτιό του κι έβαλε το τελευταίο CD της Μadonna.

«Βαρετούρα» είπε και πήγε στο μπάνιο. Άνοιξε τη βρύση να δει αν έχει ζεστό νερό. Μπα. Άναψε τον θερμοσίφωνα. Ύστερα έβαλε το κινητό του να φορτίζει κι ύστερα πήγε να παίξει Playstation. Μετά από δυο ώρες θυμήθηκε:

«Μαμά, κλείσε τον θερμοσίφωναααα!»

«Έχει ζεσταθεί παιδάκι μου εδώ και ώρα. Θα κάνεις μπάνιο και λούσιμο;»

«Μπα, τίποτα από αυτά. Βαριέμαι».

«Χρειάζεσαι ανοιχτή την τηλεόραση, το CD; Μας ξεκούφανες. Όλα μαζί παίζουν».

«Μαμά, να πεις στον μπαμπά να μου φέρει ένα χάμπουργκερ γυρνώντας απ’ το γραφείο;»

«Έχουμε ψάρι».

«Όχι, θέλω χάμπουργκερ. Και πρέπει να πάρουμε καινούριο Playstation. Aυτό είναι χάλια».

 «Μια χαρά παίζει».

«Ναι, αλλά έχει βγει καλύτερο μοντέλο».

«Μπορείς να ελευθερώσεις την πρίζα από το φορτιστή σου; Θέλω να βάλω την ψηστιέρα».

 «Α ωραία!. Φόρτισε το κινητό μου. Θα πάρω τον Θέμη να του πω να πάμε για ποδόσφαιρο αύριο».

«Δεν αρχίζεις να ετοιμάζεσαι για ύπνο;»

«Από τώρα; Περιμένω τον μπαμπά».

Ο μπαμπάς μπήκε στο σπίτι κρατώντας την αγαπημένη σακούλα του Χρήστου. Ο Χρήστος μουρμούρισε ένα γεια στον μπαμπά του, άρπαξε τη σακούλα, ξετύλιξε το χάμπουργκερ, έφαγε μια δαγκωνιά και μετά παράτησε το υπόλοιπο στο τραπέζι. Μετά το ξανασκέφτηκε. Μάζεψε και πέταξε στα σκουπίδια τη συσκευασία και το χάμπουργκερ. Ευχαριστημένος καληνύχτισε τους γονείς του και πήγε για ύπνο. Αύριο τον περίμενε μια σκληρή μέρα. Είχε να γράψει μια εργασία με θέμα την προστασία του περιβάλλοντος.

#### Παρατηρήσεις

1. Ο Χρήστος ετοιμάζεται να γράψει μια εργασία με θέμα την προστασία του περιβάλλοντος. Πιστεύετε ότι με αυτές του τις πράξεις γνωρίζει ότι το μολύνει;
2. Ποια επιχειρήματα θα χρησιμοποιούσατε εσείς για να πείσετε τον Χρήστο ότι κάνει κακό στο περιβάλλον και πρέπει να αλλάξει στάση ζωής;
3. Σχημάτισε μία πρόταση με κάθε λέξη από αυτές που ακολουθούν: επιδέξιος, ολάνθιστος, παραδεισένιος, γεωπόνος.
4. Να συμπληρώσεις την ορθογραφία των λέξεων:

**α.** Το άρω\_\_μα της τριανταφυλλ\_\_ιάς είναι μεθ\_υ\_στι\_\_κό.

**β.** Το λόγο του τον διανθ\_ι\_ζει πάντοτε με ρητά από αρχαίους συγγραφείς.

**γ.** Η ελιά είναι αει\_\_θαλές δέντρο.

**δ.** Ο καλυ\_\_τερος κήπος στο χ\_ω\_ριό είναι αυτός του σπιτιού μας, γιατί τον περ\_ι\_ποιείται επι\_\_δέξια ο παππούς μου.